放假同朋友行街, 行到咁上下食D野, 附近就係瓊華中心, 樓上好多餐廳選擇, 睇左一輪都係揀茶木, 貪佢唔會太貴又坐得舒服. 可能係唔拖唔水時間, 上到去唔洗排隊就入得, 不過都有7-8成人食緊.睇左餐牌想食濕濕地既湯麵類, 所以要左個"豬軟骨麵"$62, 款式類似牛肉麵, 試飲個湯, 好香紅燒牛肉湯底味, 夠濃郁不太咸. 湯麵粗身咬落煙韌彈牙, 唔會太腍. 另外豬軟骨亦都夠腍夠入味, 肉質嫩滑, 夠膠質夠黏口, 呢碗麵夠晒台式風味.